AFGØRELSE TRUFFET AF DET BLANDEDE EØS-UDVALG Nr. 4/96 den 29. februar 1996 om ændring af protokol 47 til EØS-aftalen (afskaffelse af tekniske handelshindringer for vin)

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og

ud fra følgende betragtninger:

Protokol 47 til aftalen blev ændret ved afgørelse nr. 1/95 (1);

den tilpasning af Rådets forordning (EØF) nr. 823/87 af 16. marts 1987 om fastlæggelse af særlige regler for kvalitetsvine fra bestemte dyrkningsområder, Rådets forordning (EØF) nr. 2392/89 af 24. juli 1989 om fastsættelse af almindelige regler for betegnelse og præsentation af vine og druemost og Rådets forordning (EØF) nr. 2333/92 af 13. juli 1992 om fastsættelse af almindelige regler for betegnelse og præsentation af mousserende vine og mousserende vine tilsat kulsyre, der blev gennemført ved kapitel V. B. VII, punkt 3, 6 og 9 i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (2), bør indarbejdes i aftalen;

Kommissionens forordning (EF) nr. 2733/94 af 9. november 1994 om bemyndigelse af Det Forenede Kongerige til under visse omstændigheder at tillade en yderligere forhøjelse af alkoholindholdet i bordvine og i kvalitetsvine fra et bestemt dyrkningsområde (3) bør indarbejdes i aftalen;

Kommissionens forordning (EF) nr. 60/95 af 16. januar 1995 om ændring af forordning (EØF) nr. 2676/90 om fastsættelse af fælles analysemetoder for vin (4) bør indarbejdes i aftalen;

Kommissionens forordning (EF) nr. 554/95 af 13. marts 1995 om gennemførelsesbestemmelser vedrørende betegnelse og præsentation af mousserende vine og mousserende vine tilsat kulsyre (5) bør indarbejdes i aftalen -

TRUFFET FØLGENDE AFGØRELSE:

Artikel 1

Tillæg 1 til protokol 47 til aftalen ændres som anført i bilaget til denne afgørelse.

Artikel 2

Teksten til den tilpasning af forordning (EØF) nr. 823/87, (EØF) nr. 2392/89 og (EØF) nr. 2333/92, der blev gennemført ved kapitel V. B. VII, punkt 3, 6 og 9 i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, og teksten til forordning (EF) nr. 2733/94, forordning (EF) nr. 60/95 og forordning (EF) nr. 554/95 på islandsk og norsk, som er knyttet til de respektive sproglige udgaver af denne afgørelse, er autentisk.

Artikel 3

Denne afgørelse træder i kraft den 1. marts 1996, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 29. februar 1996.

På Det Blandede EØS-Udvalgs vegne

P. BENAVIDES

Formand

(1) EFT nr. L 47 af 2. 3. 1995, s. 19.

(2) EFT nr. C 241 af 29. 8. 1994, som ændret ved EFT nr. L 1 af 1. 1. 1995, s. 1.

(3) EFT nr. L 289 af 10. 11. 1994, s. 5.

(4) EFT nr. L 11 af 17. 1. 1995, s. 19.

(5) EFT nr. L 56 af 14. 3. 1995, s. 3.

BILAG til Det Blandede EØS-Udvalgs afgørelse nr. 4/96

TILLÆG 1 TIL PROTOKOL 47 TIL EØS-AFTALEN (AFSKAFFELSE AF TEKNISKE HANDELSHINDRINGER FOR VIN) ændres som følger:

1. Teksten til punkt 14 (Kommissionens forordning (EØF) nr. 2707/86) slettes.

2. Følgende led tilføjes i punkt 16 (Rådets forordning (EØF) nr. 823/87):

»- 194 N: Akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT nr. C 241 af 29. 8. 1994, s. 21, som ændret ved EFT nr. L 1 af 1. 1. 1995, s. 1).«

3. Følgende led tilføjes i punkt 22 (Rådets forordning (EØF) nr. 2392/89):

»- 194 N: Akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT nr. C 241 af 29. 8. 1994, s. 21, som ændret ved EFT nr. L 1 af 1. 1. 1995, s. 1).«

4. Teksten til punkt 23 (Rådets forordning (EØF) nr. 3677/89) slettes.

5. Følgende led tilføjes i punkt 25 (Kommissionens forordning (EØF) nr. 2676/90):

»- 395 R 0060: Kommissionens forordning (EF) nr. 60/95 af 16. januar 1995 (EFT nr. L 11 af 17. 1. 1995, s. 19).«

6. Følgende led tilføjes i punkt 39 (Rådets forordning (EØF) nr. 2333/92):

», som ændret ved:

- 194 N: Akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT nr. C 241 af 29. 8. 1994, s. 21, som ændret ved EFT nr. L 1 af 1. 1. 1995, s. 1).«

7. Følgende punkter tilføjes efter punkt 42a (Rådets forordning (EØF) nr. 3111/93):

»42b. 394 R 2733: Kommissionens forordning (EF) nr. 2733/94 af 9. november 1994 om bemyndigelse af Det Forenede Kongerige til under visse omstændigheder at tillade en yderligere forhøjelse af alkoholindholdet i bordvine og i kvalitetsvine fra et bestemt dyrkningsområde (EFT nr. L 289 af 10. 11. 1994, s. 5).

42c. 395 R 0554: Kommissionens forordning (EF) nr. 554/95 af 13. marts 1995 om gennemførelsesbestemmelser vedrørende betegnelse og præsentation af mousserende vine og mousserende vine tilsat kulsyre (EFT nr. L 56 af 14. 3. 1995, s. 3).«

8. Følgende tilføjes i punkt 45 (liste over bordvine):

», som ændret ved:

- den liste, der er offentliggjort i EFT nr. C 203 af 27. 7. 1993, s. 4.«